open-index/open-wikipedia-markdown huggingface dataset:
Morten Harket

**Morten Harket** (s. 14. syyskuuta 1959 Kongsberg, Norja) on norjalaisen popyhtye A-han laulaja. A-ha on julkaissut kahdeksan studioalbumia ja sen kappale ”Take on Me” nousi useissa maissa listojen kärkeen vuonna 1985. Harket on julkaissut myös kuusi sooloalbumia.

Harket juonsi vuoden 1996 Eurovision laulukilpailun yhdessä Ingvild Brynin kanssa.

Harket esitti kappaleensa ”Letter from Egypt” ja ”Movies” Nobelin rauhanpalkintogaalassa Oslossa 11. joulukuuta 2007.

Harketilla on kolme lasta entisen vaimonsa Camilla Malmquist Harketin kanssa (naimisissa 1989–1998): Jakob Oscar Martinus Malmquist Harket (s. 14 toukokuuta 1989), Jonathan Henning Adler Malmquist Harket (s. 30. joulukuuta 1990) ja Anna Katharina Tomine Malmquist Harket (s. 14. huhtikuuta 1993, käyttää Tominea kutsumanimenään). Harketilla on myös tytär Henny (s. 2003) yhdessä entisen naisystävänsä Anne Mette Undlienin kanssa. Lisäksi Harketilla ja hänen nykyisellä naisystävällään Inez Anderssonilla on yhteinen tytär Karmen Poppy, joka on syntynyt 16. syyskuuta 2008.

Vuonna 2025 uutisoitiin Harketin sairastuneen Parkinsonin tautiin.

## Soolouran tuotanto
### Albumit

* *[[Poetenes Evangelium]]* (1993)
* *[[Wild Seed]]* (1995)
* *[[Vogts Villa]]* (1996)
* *[[Letter from Egypt]]* (2008)
* *[[Out Of My Hands]]* (2012)

## Lähteet

## Aiheesta muualla
Nyrkkisääntö

**Nyrkkisääntö** tai **peukalosääntö** on yksinkertaistettu käytännön ohje, joka pätee yleensä mutta ei jokaisessa tapauksessa.

Nyrkkisääntö on helposti opittava ja sovellettava keino, jonka avulla voidaan esimerkiksi laskea tai muistaa likimääräisesti jonkin tietty arvo. Sen avulla voi tehdä päteviä arvioita.

Nimitys tulee siitä, että aikuisen miehen nyrkin leveys on noin 10 senttimetriä. Nyrkin leveyttä voi siis käyttää yksinkertaisena, karkeana mittana. Vastaavasti miehen peukalon leveys on noin yksi tuuma.

## Esimerkkejä

*Korkoa korolle -laskuissa voidaan käyttää nyrkkisääntöä 72 jaettuna korkoprosenttilla  = vuosia pääoman kaksinkertaistumiseen.
*Kovalla helteellä nestettä kannattaa juoda lasi tunnissa, urheilusuorituksen aikana litra tunnissa.
*Lomalla ylimääräistä rahaa kuluu 50 euroa päivässä henkeä kohden.
*Ruokaa tehdessä kannattaa varata 100 g lihaa syöjää kohden.

## Katso myös
* Muistisääntö

## Lähteet
Jorma Kapari

**Jorma Tauno Kapari** (17. syyskuuta 1937 Helsinki &ndash; 29. toukokuuta 1991 Helsinki) oli suomalainen kääntäjä ja runoilija.

Kapari suomensi muun muassa René Goscinnyn Asterix- ja Ahmed Ahne -sarjakuva-albumeita. Niiden suomentaminen jaettiin 1970-luvulla hänen ja Outi Wallin kesken. Kapari käänsi myös Italo Calvinon, Françoise Saganin ja Patrick Modianon teoksia.

## Teoksia
*  *Medusan lautta*. Tammi 1981
*  *Fiktiivisiä runoja*. Tammi 1984
*  *Moratorio*. Tammi 1986
*  *Elokuun illat*. Tammi 1989

## Palkinnot
*  Valtion kääntäjäpalkinto 1974, 1980

## Lähteet
* Suomen kirjailijat tietokanta
Etävanhempi

**Etävanhempi** on lapsen huoltaja, jonka luona lapsi ei pääsääntöisesti asu, mutta joka on kuitenkin yhteishuoltajuuden myötä lapsen virallinen huoltaja. Huoltajaa, jonka luona lapsi pääsääntöisesti asuu, kutsutaan **lähivanhemmaksi** tai **lähihuoltajaksi**.

Suomessa etävanhempi maksaa elatusapua lapsestaan. Maksujen lisäksi hän elättää lapsensa suoraan luonapitopäivinä. Kun vanhemmuus on jaettu, molemmat vanhemmat maksavat itse elatuskulut, eikä rahaa vanhempien välillä yleensä siirry. Suomessa yhteiskunta maksaa lapsilisää sille vanhemmalle, jonka luona lapset virallisesti ovat kirjoilla. Etävanhemmalla ei ole oikeutta normaaleihin lapsiperhetukiin, joita ovat esimerkiksi perheellisen asumistuki, elatusapu tai -tuki, lapsilisä, maksuhuojennukset ja ulosoton perhesuojarajat.

Suomen järjestelmää on kritisoitu siitä, että lapsi voi olla kirjoilla vain lähivanhemmallaan, vaikka tämä käytännössä asuisi myös etävanhempansa luona. Tämän on katsottu asettavan vanhemmat taloudellisesti eriarvoiseen asemaan. Ruotsissa lapset voivat olla kirjoilla molemmilla vanhemmilla.

## Lähteet
Pekka Virtanen (runoilija)

**Pekka Virtanen** (s. 11. heinäkuuta 1944) on suomalainen kääntäjä ja runoilija.

## Teoksia
* *Aurinko silmässämme*, runoja.  Otava 1965
* *Poems/Runoja*, runot suomentanut Pekka Virtanen ja Anselm Hollo. Otava 1967
* *Mutta nyt on päivä*, runoja.  Otava 1968

## Lähteet
* Suomen kirjailijat tietokanta
Karl August Andelin

**Karl August Andelin** (3. toukokuuta 1838 Kuopio &ndash; 31. toukokuuta 1898 Kuopio) oli suomalainen runoilija ja opettaja mm. Kuopion kauppakoulussa. Hän käytti runoilijanimeä *Anttila*.

Andelinin vanhemmat olivat lääninrovasti Erik Johan Andelin ja Henriette Sofia Blom. Hän pääsi ylioppilaaksi yksityisesti 1856 ja valmistui filosofian maisteriksi Helsingin yliopistosta 1864. 

## Teoksia
* *Lyriska dikter af Anttila I*.  Helsingfors 1868

## Lähteet
* Suomen kirjailijat -tietokanta 
* Pohjoissavolaisen kaunokirjallisuuden bibliografia - Anttila 

### Viitteet
Varjoissa vapaan maailman

**Varjoissa vapaan maailman** on suomalaisen Sir Elwoodin hiljaiset värit -yhtyeen debyyttialbumi. Levyn kappaleet äänitettiin kaikki livenä, osa yleisön edessä Tikkurilan Vernissassa. Se julkaistiin vuonna 1991. Levystä julkaistiin 11. kesäkuuta 2001 10-vuotisjuhlapainos, joka sisältää bonuksia.

## Kappaleet
# 
# 
# 
# 
# 
# 
# 
# 
# 
# 
# 
# 
# 
**bonuskappaleet:**
# 
# 
#  / (+ QuickTime-video)

## Singlet
* *Tango / Karhubaari* (omakustannesingle, maaliskuu 1990)
* *Ikkunas alla / Hummani hey* (toukokuu 1991)
* *Sellaista se on / Älä itke (Don't Cry, No Tears)* (heinäkuu 1991)

## Lähteet
Zakspeed 881

**Zakspeed 881** ja sen kehitysversio **Zakspeed 881B** oli Chris Murphyn ja Heinz Zollnerin suunnittelema Formula 1 -auto, jota saksalainen Zakspeed-talli käytti kaudella . Voimanlähteenä autossa oli Zakspeedin oma nelisylinterinen turbomoottori. Autolla kilpailuissa ajoivat italialainen Piercarlo Ghinzani ja saksalainen Bernd Schneider.

Kuljettajilla oli vaikeuksia selvitä kilpailukyvyttömällä autolla karsinnasta itse kilpailuun. Schneider ajoi kahdesti maaliin ollen 12. ja 13. Ghinzani selvisi kolmesti ruutulipulle joukon hännillä ollen 15. ja kahdesti 14. Aika-ajoissa Schneider oli parhaimmillaan kahdesti 15. Italian GP:hin talli sai käyttöönsä B-version autostaan, mutta sillä ei edes päästy maaliin kertaakaan. 

## Teknisiä tietoja
*Moottori: Zakspeed 1500/4 1,5 L4T
*Renkaat: Goodyear
*Polttoaine: Shell
*Paino: 560 kg
*Polttoainetankin tilavuus: 150 L

## Formula 1 -tulokset
(**lihavointi** tarkoittaa paalupaikkaa ja *kursivointi* kilpailun nopeinta kierrosta.)

## Lähteet
Kymmenen tikkua laudalla (albumi)

**Kymmenen tikkua laudalla** on suomalaisen Sir Elwoodin hiljaiset värit -yhtyeen kolmas albumi. Se julkaistiin vuonna 1993.

Albumilla tapahtui Sir Elwoodin läpimurto, ja se sisältää yhtyeen suurimman hitin "Viimeisellä rannalla", joka pohjaa Nevil Shuten samannimiseen kirjaan. Singlenäkin julkaistu kappale sai paljon radiosoittoa.

## Kappaleet
# 
# 
# 
# 
# 
# 
# 
# 
# 
# 
# 

## Singlet
* *Viimeisellä rannalla / Viimeinkin* (syyskuu 1993)
* *Minä & täysikuu (Pitkin rantaa) / Katso tähtiä* (marraskuu 1993)

## Kirjallisuutta
* 

## Lähteet
Nähtävyys

**Nähtävyys** on näkemisen arvoinen paikka, rakennus tai muu kohde. Se voi olla kulttuurisesti arvokas, historiallisesti merkittävä, kaunis tai muutoin kiinnostava kohde.

Nähtävyyksiä ovat esimerkiksi patsaat, muistomerkit, historialliset tapahtumapaikat, museot, kirkot, kartanot ja linnat sekä eläintarhat, kasvitieteelliset puutarhat ja kansallispuistot. Myös paikalliset tapahtumat, kuten musiikkijuhlat, voivat olla nähtävyyksiä.

Nähtävyyksillä on tärkeä merkitys turismille, sillä ne houkuttelevat matkailijoita. Nähtävyyksiin liittyykin usein liiketoimintaa. Kohteeseen saattaa olla pääsymaksu, tai sen luokse voidaan järjestää maksullisia retkiä. Nähtävyyksien yhteydessä myydään toisinaan myös matkamuistoja ja opastettuja kierroksia sekä majoitus- ja ravintolapalveluita.

## Katso myös
* Luettelo Suomen nähtävyyksistä
* Helsingin nähtävyydet
* Tampereen nähtävyydet
* Turun nähtävyydet

## Lähteet

## Aiheesta muualla
Phantom of the Paradise – aavemusa

**Phantom of the Paradise – aavemusa** on Brian De Palman ohjaama ja kirjoittama yhdysvaltalainen kauhukomediamusikaali vuodelta 1974. Se on rock-pitoinen versio Gaston Leroux'n usein filmatusta *[[Oopperan kummitus]]* -romaanista. Muusikko-näyttelijä Paul Williams teki musiikin, ja elokuvan muissa pääosissa nähdään Jessica Harper (joka myös laulaa elokuvassa kaksi kappaletta) sekä William Finley.

*Helsingin Sanomien* Mikael Fränti kirjoitti *Aavemusan* tv-esityksen alla heinäkuussa 1997 elokuvan olevan vimmainen, visuaalisesti nokkela, mustan huumorin sävyttämä ja nopeatempoinen rock-komedia, joka tekee kunniaa mykkäelokuville ja varhaisille kauhuelokuville.

Aavemusa on sittemmin saavuttanut kulttielokuvan maineen.

## Lähteet

## Aiheesta muualla
*
Juhani Mustonen

**Väinö Veikko Juhani Mustonen** (1. marraskuuta 1930 Suojärvi – 22. helmikuuta 1984 Helsinki) oli suomalainen vahtimestari ja kirjailija.

Mustonen pääsi ylioppilaaksi Porin lyseosta vuonna 1949 ja opiskeli Helsingin yliopistossa. Hän toimi kielentarkistajana WSOY:ssä 1967–1971 ja vahtimestarina Taideteollisessa korkeakoulussa 1972–1984.

Mustosen vanhemmat olivat diplomi-insinööri Kaarle Väinö Valdemar Mustonen ja Lyyli (o.s. Jaatinen). Mustonen on haudattu Sahalahden hautausmaalle Kangasalle isovanhempiensa perhehautaan.

Mustonen kirjoitti viisi romaania *Miehet* (1960), *Kunnian kukko* (1962), *Vihollinen kaupungissa* (1964), *Oudot onnen lahjat* (1966) ja *Tulipunaruusut* (1970) sekä neljä omakustannerunokokoelmaa *Vapaus* (1976), *Ihmisyys* (1978), *Veljeys* (1979) ja *Avoimien ovien ilta* (1983). Hän kirjoitti myös sukututkimuksen *Kiukoonniemen tilan ja suvun vaiheita vuodesta 1621* (julk. 2004).

Kriitikko Mauritz Nylund on kirjoittanut Mustosesta artikkelin *Muuan Mustonen vain* Kulttuurivihkot-aikakauslehteen. 

## Teoksia
*  *Miehet*, romaani.  Otava 1960
*  *Kunnian kukko*, romaani.  Karisto 1962
*  *Vihollinen kaupungissa*, romaani.  Karisto 1964
*  *Oudot onnen lahjat*, romaani.  Karisto 1966
*  *Tulipunaruusut*.  Karisto 1970
*  *Vapaus*.  Omakustanne, Helsinki 1976
*  *Ihmisyys*.   Omakustanne, Helsinki 1978
*  *Veljeys*.   Omakustanne, Helsinki 1979
*  *Avoimien ovien ilta*.  Omakustanne, Helsinki 1983
*  *Kiukoonniemen tilan ja suvun vaiheita vuodesta 1621*, kirjoittanut Juhani Mustonen.  Saarijärvi 2004

## Lähteet
* Suomen kirjailijat tietokanta 
* Kirjasampo.fi : Juhani Mustonen
* Pohjoiskarjalaisten kirjailijoiden matrikkeli 

### Viitteet
Pyhän Fransiskuksen basilika

**Pyhän Fransiskuksen basilika** () on fransiskaanien pääkirkko, joka sijaitsee Franciscus Assisilaisen kotikaupungissa Assisissa, Italiassa. Basilika on yhdessä muiden Assisin fransiskaanikohteiden kanssa osa Unescon maailmanperintöluetteloa.

## Historia
Basilika on kaksoiskirkko, jonka rakentaminen aloitettiin pari vuotta Franciscus Assisilaisen kuoleman jälkeen. Paavi Gregorius IX asetti alemman basilikan ensimmäisen kiven 17. heinäkuuta 1228 päivän sen jälkeen, kun Franciscus oli kanonisoitu. Kaksi vuotta myöhemmin Franciscuksen ruumis tuotiin haudanryöstäjien pelossa väliaikaisesta hautapaikastaan keskeneräiseen kirkkoon. Ylemmän basilikan rakennustöiden aloitusajankohdasta ei ole varmaa tietoa, mutta ne aloitettiin todennäköisesti vuoden 1239 jälkeen. Paavi Innocentius IV vihki kummatkin kirkot käyttöön vuonna 1253. Paavi Nikolaus IV nosti kirkon aseman paavilliseksi vuonna 1288.

Kirkot ovat sisustettu myöhäiskeskiajan roomalaisten, umbrialaisten ja toscanalaisten mestareiden töillä. Alemmassa basilikassa on Cimabuen ja Giotton freskoja ja ylemmässä kirkossa on Giotton ja tämän seuraajien freskosarja, joka kuvaa Franciscus Assisilaisen elämää.

Syyskuussa 1997 Umbrian alueella tapahtunut maanjäristys aiheutti Assisin kirkoille vahinkoa. Pyhän Fransiskuksen basilika kärsi suurimmat tuhot, kun ylemmän basilikan katto romahti osittain. Onnettomuudessa kuoli neljä ihmistä. Cimabuen ja Giotton freskot kokivat myös suurta vahinkoa.

## Kuvia

Tiedosto:Basilica.Francis08.jpg|Pääsisäänkäynti alempaan basilikaan.
Tiedosto:Assisi Altare Basilica inferiore.jpg|Alemman basilikan pääalttari. 
Tiedosto:Assisis Basilica superiore.jpg|Ylempi basilika sisältä. 
Tiedosto:Basilica, Assisi Italy.jpg|Pyhän Fransiskuksen basilika, kuvattu alhaalta. 
Tiedosto:Papal Basilica of Saint Francis of Assisi.jpg|Pyhän Fransiskuksen basilika, kuvattu tieltä kaupungin alapuolelta. 

## Lähteet

## Aiheesta muualla

*Basilikan kotisivut 
*Assisin fransiskaanikohteet Unescon sivuilla
Yö tekee meistä varkaat

**Yö tekee meistä varkaat** on suomalaisen Sir Elwoodin hiljaiset värit -yhtyeen toinen albumi. Se julkaistiin vuonna 1992. Yhtyeen suosio oli tuolloin nousussa. Levynjulkaisukeikka Tavastialla veti paljon yleisöä albumin noustessa yhdenneksitoista myyntilistalla.

Albumin tunnetuin kappale on singlenäkin julkaistu "Neiti Kevät". Levy aloitti myös "Meidän pikku kuppila" -nimisen trilogian, mikä on saanut myöhemmin monta jatko-osaa.

## Kappaleet
# 
# 
# 
# 
# 
# 
# 
# 
# 
# 
# 

## Singlet
* *Neiti Kevät / Tarjoilija / Eräänä päivänä* (huhtikuu 1992)
* *Kerran elämässä / Karhubaari / Yksin* (syyskuu 1992)
* *Mustasukkaisuus / Kylätie (31.8.)* (marraskuu 1992)

## Lähteet
Raimo Hartzell

**Raimo Kalevi Hartzell** (24. helmikuuta 1941 Helsinki – 21. maaliskuuta 2023 Helsinki) oli suomalainen elokuvaaja ja runoilija. Hartzell työskenteli kuvaajana Yleisradiossa. Hän oli kuvaajana muun muassa televisioelokuvassa *[[Manillaköysi (elokuva)|Manillaköysi]]* (1976) ja televisiosarjassa *[[Kukkivan roudan maat]]* (1981). Hartzell oli Suomen Elokuvaajien Yhdistyksen jäsen.

Hartzell voitti kaksi kertaa parhaan kuvauksen Jussi-palkinnon, vuonna 1978 tv-elokuvasta *[[Maa jota ei ole (televisioelokuva)|Maa, jota ei ole]]* ja 1986 tv-elokuvasta *[[Jumala on kauneus]]*.

Hartzell on haudattu Malmin hautausmaalle.

## Teoksia
*  *Joku soittaa pianoa*: runoja.  Otava 1965
*  *Myöhemmin samana kesänä*: runoja.  Otava 1967
*  *Koiraa muistuttava pilvi*.  Otava 1968
*  *Yksi onnellinen kevät*: runoja.  Otava 1974
*  *Katu laulaa*: runoja.  Otava 1976

## Lähteet
Gheorghe Covaciu

**Gheorghe Covaciu** (s. 8. heinäkuuta 1957 Buzău) on romanialainen entinen käsipalloilija ja olympiamitalisti. Hän oli mukana Romanian pronssia voittaneessa joukkueessa Los Angelesin olympialaisissa 1984. Turnauksessa Covaciu pelasi neljä ottelua, joissa hän teki kolme maalia. 

Seurajoukkuetasolla Covaciu edusti muun muassa HC Minaur Baia Marea.

## Aiheesta muualla
*Gheorghe Covaciu – Sports Reference LLC.  
*Gheorghe Covaciu – databaseolympics.com
Maricel Voinea

**Maricel Voinea** (s. 17. maaliskuuta 1959 Galați) on romanialainen käsipalloilija ja valmentaja. Hän voitti pelaajana kaksi pronssimitalia olympialaisista, vuosien 1980 ja 1984 kisoista.

Pelaajana Voinea edusti urallaan HC Minaur Baia Marea vuosina 1977–1989, ja voitti seurassa muun muassa kaksi Euroopan cupia. Voinea siirtyi sittemmin Baia Maresta Avidesa Valenciaan, josta hän lähti kuitenkin Saksaan jo vuonna 1992. Saksassa hän pelasi SG Leutershausenissa (1992–1994) ja HSG Nordhornissa, kunnes lopetti pitkän uransa vuonna 1998.

Valmentajana Voinea on ollut muun muassa HC Ibbenbürenissa ja TSV Landsbergissa.

## Aiheesta muualla
*Maricel Voinea sports-reference.com 
*
Joona (täsmennyssivu)

**Joona** voi tarkoittaa seuraavia asioita:

*Joonan kirja, Vanhan testamentin kirja
*profeetta Joona, Vanhan testamentin Joonan kirjassa esiintyvä profeetta
*Joona, Raamatun profeetta Joonan nimestä johtuva miehen etunimi
*Joona Hubahamilainen (k. 327), persialainen munkki, kristitty marttyyri ja pyhimys
**[[Joona (albumi)|Joona]]*, Terapia-yhtyeen albumi
* Joona, sukunimenä:
** Lauri Joona (s. 1996), suomalainen ralliautoilija.

## Katso myös
*Joonas
John Ajvide Lindqvist

**John Ajvide Lindqvist** (s. 2. joulukuuta 1968 Blackeberg, Tukholma, Ruotsi) on ruotsalainen kauhukirjailija. Hänen esikoisromaaninsa *[[Ystävät hämärän jälkeen]]* (2004) oli kotimaassaan suuri myyntimenestys, ja se valittiin Norjassa vuoden 2005 merkittävimmäksi romaaniksi. Romaanin pohjalta tehty elokuva *[[Ystävät hämärän jälkeen (vuoden 2008 elokuva)|Ystävät hämärän jälkeen]]* (2008), jonka Lindqvist itse käsikirjoitti, sai Göteborgin elokuvajuhlien pääpalkinnon 2008. Se esitettiin Suomessa Espoo Ciné -festivaalilla 2008.

## Elämä

Lindqvist oli alkujaan taikuri ja stand up -koomikko. Hän oli opiskellut yliopistossa kirjallisuutta ja espanjaa, mutta koomikon työt veivät ajan opiskelulta.

## Palkinnot
* Selma Lagerlöf -kirjallisuuspalkinto (2008)

## Teokset
*   
*   
* *Pappersväggar* (2006)
* 
* 
* *Ystävällisyys*. (Alkuteos *Vänligheten*, suom. Katriina Huttunen) Helsinki: Gummerus, 2023. 
* *Veteen kirjoitettu*. (Alkuteo*s Skriften i vattnet*, suom. Laura Kulmala) Helsinki: Gummerus, 2024. 

## Lähteet

## Aiheesta muualla

* Palmén, Joanna: Taikuri. Image 10/2011.
Aune Leppänen

**Aune Leppänen** on fiktiivinen hahmo Väinö Linnan trilogiassa *[[Täällä Pohjantähden alla]]*.

Aunen vanhemmat ovat Preeti ja Henna Leppänen, jotka kumpikin kuolevat trilogian päätösosassa. Hänen veljensä Valenti Leppänen kuolee nälkään kansalaissodan vankileirillä osallistuttuaan punakaartin toimintaan. Aune on suunnilleen Akseli Koskelan ikäinen ja viettääkin tämän kanssa romanttisia hetkiä esimerkiksi Leppästen saunassa.

Aunella on poika Valtu, jonka isästä ei koskaan saada varmuutta. Aune väittää isän olevan Oskari Kivivuori, mutta vaihtoehtoja on useita: Yllön Uolevi, Kiviojan Lauri, Kankaanpään Elias ja Laurilan Uuno sekä pappilan Ilmari. Valtu kaatuu talvisodan rintamalla vuonna 1939, mutta Aune elää vielä romaanisarjan päätöksessäkin.

Aune käy työssä kartanossa, kunnes saa lopputilin 1930-luvun alussa. Pula-aikana kartanon isäntä alentaa työväen palkkoja, väkeä pannaan yhtenään pois ja potkut saa pienestäkin rikkeestä. Kartanon pehtori yllättää Aunen makaamasta suullaan pahnakasassa navetan parvessa, napauttaa tätä kepillään takapuoleen ja ilmoittaa hyvin virallisella äänellä, että Aune saa tulla illalla tilille. Tämän jälkeen Leppäsen perheen toimeentulo on täysin Aunen isän Preetin varassa; se avustus, jota Aune saa kunnalta Valtun elatusta varten, kuluu kokonaan tupakkaan, jota Valtu polttaa julkisesti jo 15-vuotiaana.

Sotien päätyttyä Aune lunastaa itselleen mökkinsä tontteineen. Viimeisen kerran Aune esiintyy trilogian kolmannen osan lopulla, kun Helsinkiin muuttanut Janne Kivivuori käy pojanpoikansa Joukon kanssa kotiseudullaan ja poikkeaa häntä katsomassa.

## Elokuvasovitukset
Edvin Laineen ohjaamissa elokuvissa Aunea näyttelee Maija-Leena Soinne. Timo Koivusalon ohjauksissa roolia näyttelee Miia Selin.

## Lähteet
* 

### Viitteet
Van Houtenin perhe

**Van Houtenin perhe** on kuvitteellinen perhe animaatiosarjassa *[[Simpsonit]]*. Perheestä eniten esillä on lapsi Milhouse Van Houten, jonka vanhemmat Luann ja Kirk Van Houten ovat olleet 8. tuotantokaudelta alkaen vuorotellen avioliitossa ja -erossa. Useimmat Milhousen sukulaiset sekä isän että äidin puolelta muistuttavat ulkonäöltään häntä, toisin sanoen heillä on siniset hiukset, paksut kulmakarvat ja punasankaiset silmälasit. Suvulla on juuria ainakin Hollannissa, Italiassa ja Tanskassa.

## Perhe

* Kirk Van Houten, isä (ääninäyttelijä Hank Azaria)
* Luann Van Houten, äiti (ääninäyttelijä Maggie Roswell)
* Milhouse Van Houten, poika (ääninäyttelijä Pamela Hayden)
* Norbert "Zack" Van Houten, Milhousen setä tai eno suvun tanskalaisesta haarasta (ääninäyttelijä Hank Azaria)
* Annika Van Houten, Milhousen serkku (ääninäyttelijä Carice van Houten)
* Sophia, Milhousen italialainen isoäiti
* Milhousen toinen isoäiti, joka asuu Springfieldissä
Pekka Halonen (kirjailija)

**Pekka Ensio Halonen** (s. 19. lokakuuta 1962 Sievi) on oululainen biologi ja kirjailija. Fantasiaan keskittynyt pienkustantamo Vaskikirjat julkaisi Halosen esihistorialliseen Suomeen sijoittuvan esikoisromaanin *Peuraheimo* vuonna 2008. *Peuraheimo* oli ehdolla vuoden 2009 Kuvastaja-palkinnon saajaksi.

## Elämä ja kirjailijanura

Halonen on väitellyt filosofian tohtoriksi Oulun yliopiston biologian laitokselta vuonna 2000. Hän on työskennellyt Oulun yliopiston kasvimuseon intendenttinä. 

Halonen sijoittui Nova-kirjoituskilpailussa neljänneksi vuonna 2003 novellilla, joka liittyy hänen myöhempään romaaniinsa. Novelli julkaistiin *[[Spin (lehti)|Spin]]* 3–4/2004:ssa nimellä ”Peuraheimo”.

## Julkaistu romaani
* 

## Aiheesta muualla
* Oulun kaupunginkirjaston Pakkala-kirjailijahakemisto
* Pekka Halonen. Risingshadow.net.
* Peuraheimo-novellin arvostelu. Kosmoskynä.
* Pekka Rahko: Fantasia vie lukijan kivikaudelle. Kaleva 21.7.2008. 
* Juha K. Tapio: Elämää Suuren Peuran varjossa. Kaleva 21.7.2008. 
* Anne Leinonen: Peuraheimon tarina. Usva 4/2008. (PDF-tiedosto, s. 39)
Bombykoli

**Bombykoli** (C16H30O) on mulperiperhosnaaraiden tuottama feromoni, joka houkuttelee koiraita. Rakenteeltaan aine on tyydyttymätön alkoholi. Adolf Butenandt selvitti bombykolin rakenteen vuonna 1959 ja bombykoli onkin ensimmäinen feromoni, jonka kemiallinen rakenne on selvitetty. Bombykoli houkuttelee koiraita pieninäkin pitoisuuksina ja sitä voidaan käyttää hyönteisten houkuttelemiseksi ansoihin. Butenandt nimesi aineen mulperiperhosen tieteellisen nimen *[[Bombyx mori]]* mukaan.

Bombykolin moolimassa on 238,4&nbsp;g/mol ja CAS-numero 765-17-3.

## Aiheesta muualla
*PubChem: Bombykol 
*Kyoto Encyclopedia of Genes and Genomes (KEGG): Bombykol
Mondo (lehti)

**Mondo** on Image Kustannuksen vuonna 2002 perustama matkailulehti. Image Kustannus fuusioitiin vuonna 2013 A-kustannukseen, jolloin lehden kustantajaksi vaihtui A-lehdet. Kymmenen kertaa vuodessa ilmestyvän lehden päätoimittaja on Iina Artima-Kyrki. Aiemmin lehden päätoimittajina ovat toimineet Heikki Valkama, Kati Kelola ja Marja Aarnipuro.

## Lähteet

## Aiheesta muualla
*Mondo-lehden kotisivut
Euroopan unionin budjetti

**Euroopan unionin budjetti** tarkoittaa Euroopan unionin talousarviota, jolla rahoitetaan pääasiassa EU:n toiminta, maataloustuet ja erityisesti köyhien jäsenvaltioiden alueellista kehittämistä. Vuonna 2008 EU:n budjetti on 129,1 miljardia euroa, mikä muodostaa noin prosentin EU-alueen bruttokansantuotteesta.

## Rahoitus

Budjetin rahoitus muodostuu omista varoista, valtioiden arvonlisäverotulojen ja bruttokansantulojen prosenttiosuuksista sekä muista tuloista.

### Omat varat

EU:n omat varat muodostuvat maataloustuotteiden tuontimaksuista ja muista EU:n rajojen tullimaksuista.

### Osuus arvonlisäverotuloista

Jäsenvaltiot maksavat vaihtelevan suuruisen prosenttiosuuden arvonlisäverotuloistaan.

### Osuus bruttokansantulosta

Bruttokansantulon osuus muodostaa suurimman osan budjetin rahoituksesta. Jäsenvaltiot maksavat vaihtelevan suuruisen prosenttiosuuden bruttokansantulostaan.

### Muut tulot

Muut tulot muodostavat noin prosentin budjetista. Muut tulot sisältävät korkotulot talletuksista ja myöhästyneistä maksuista, maksut erilaisilta järjestöiltä, ja käyttämättä jääneet varat aikaisemmasta budjetista.

## Budjetin jakautuminen

Budjetti jakautuu vuonna 2008 seuraavasti:

* Kestävä kasvu 44,9 % (kilpailukyvyn lisääminen, köyhien jäsenmaiden alueellinen kehittäminen)
* Luonnonvarat 42,7 % (maataloustuet)
* EU maailmanlaajuisena toimijana 5,7 % (ulkopolitiikka)
* Hallinto 5,6 %
* Kansalaisuus, vapaus, turvallisuus ja oikeus 1,0 %

## Lähteet

* http://www.eurooppa-tiedotus.fi/public/default.aspx?nodeid=37769&contentlan=1&culture=fi-FI 

## Aiheesta muualla

* EUROPA
* Euroopan parlamentin verkkosivut http://www.europarl.europa.eu/news/public/focus_page/034-83461-266-09-39-905-20100923FCS83457-23-09-2010-2010/default_fi.htm
Ella Holm Bull

**Ella Holm Bull** (j.s. **Jåma** tai **Joma**; 12. lokakuuta 1929 – 21. syyskuuta 2006) oli eteläsaamelainen opettaja ja kirjailija, joka omisti monta vuotta elämästään eteläsaamen kielen edistämiseen. Vuonna 1974 hän ja Knut Bergsland loivat eteläsaamen kirjakielelle ortografian, jota kutsutaan heidän kunniakseen Bergsland-Bull-ortografiaksi. Holm Bull sai useamman palkinnon työstään, muun muassa ensimmäisen Gollegiella-palkinnon vuonna 2004.

## Tuotanto
### Kirjallinen
* *Manne joe maahtam lohkedh* (1989) 
* *Åarjel-saemien Gåalmede gærja* (1987) 
* *Åarjel-saemien Vijhtede gærja* (1986) 
* *Åarjel-saemien Nubpie gærja* (1986) 
* *Åarjel-saemien Nealjede gærja* (1986) 
* *Ovmese veareldh* (1985) 
* *Suhtjegh* (1984) 
* *Tsååbpe-niejlen jih Tsååbpe-baernien bijre* (1984) 
* *Brorke* (1984) 
* *Åarjel-saemien Voestes gærja* (1982) 
* *Lohkede Saemien* (yhdessä Knut Bergslandin kanssa, 1974)

### Musikaalinen
Iđut-levy-yhtiö julkaisi kaksi hänen LP-levyään:
* *Jåvle-Laavlomh* (1996). . (joululauluja)
* *Laavlomh-Maanide* (1997). . (lastenlauluja, joiden nauhoittamisessa auttoi Frode Fjellheim)

## Palkinnot
* Ensimmäinen pohjoismaalainen saamenkielen palkinto, Gollegiella (2004).
* Ensimmäinen Pohjois-Trøndelagin läänin kulttuuripalkinto (1982). 
* Saamelaisneuvoston myöntämä palkinto (1996)
* Norjan kulttuuri- ja kirkkoministeriön myöntämä Lasten ja nuorten kirjallisuuden käännöspalkinto *Jakob og Joakim* -kuvakirjan kääntämisestä eteläsaameksi (1976).

## Lähteet
RBD

**RBD** on vuonna 2004 perustettu meksikolainen pop-yhtye, joka tuli kuuluisaksi telenovelan Rebelde avulla. Yhtyeen albumeja on myyty noin 57 miljoonaa kappaletta maailmanlaajuisesti neljässä vuodessa.

## Jäsenet
* Anahí Giovanna Puente Portillo – laulu, tamburiini
* Dulce María Espinoza Saviñón – laulu, kitara
* Maite Perroni Beorlegui – laulu
* Alfonso Herrera Rodríguez – laulu
* José Christian Chávez Garza – laulu
* Christopher Alexander Luis Casillas Von Uckermann – laulu, rummut

## Julkaisut

### Albumit
* Rebelde, 2004
* Nuestro Amor, 2005
* Rebels, 2006
* Celestial, 2006
* Empezar Desde Cero, 2007
* Para Olvidarte de Mï, 2009

### Singlet
* Tu Amor, 2006
* Ser o Parecer, 2006
* México, México, 2006
* Celestial, 2006
* Bésame Sin Miedo, 2006
* Inalcanzable, 2007

### Livealbumit
* Tour Generación RBD En Vivo, 2005
* Live In Hollywood, 2006
* Hecho en España, 2007

### DVD:t
* Tour Generación RBD En Vivo, 2005
* Live In Hollywood, 2006
* ¿Que Hay Detrás de RBD?, 2006
* Live In Rio, 2007
* Hecho En España, 2007

## Lähteet

## Aiheesta muualla
Sinikopio

**Sinikopio** on asemoidusta tekstistä ja kuvamateriaalista lopullista tarkistusta varten otettu vedos, joka on usein sinipohjainen. Sinikopioita käytetään lähinnä teknisen piirroksen dokumentaationa esimerkiksi arkkitehtuurissa tai koneenrakennuksessa. Sinikopiota on käytetty rakennuspiirrosten monistukseen. Myös kirjapainot ovat käyttäneet sinikopiota mm. arkkiasemointien tarkistamisessa.

Rakennuspiirros tai arkkiasemointi laitetaan valotusraamiin ja valonherkkä sinikopiopaperi valotetaan ultraviolettivalolla. Paperi kehitetään ammoniakkihöyryssä, jolloin valottuneet tai valoa saamattomat alueet muuttuvat paperin tyypistä riippuen siniseksi.

## Lähteet

## Aiheesta muualla
Crazy pineapple

**Crazy pineapple** on hold'em-pokeripelin muoto, jossa on piirteitä sekä texas hold'emista että omaha hold'emista.

Peliä pelataan texas hold'emin tapaan, mutta jokaiselle pelaajalle jaetaan kolme piilokorttia kahden sijaan. Kun pöytään on jaettu kolme yhteistä korttia (eli floppi), jokainen mukana oleva pelaaja heittää itseltään yhden kortin kolmesta pois. Texas hold'emin tapaan neljännen (turn) ja viidennen pöytäkortin (river) jälkeen viiden kortin käsi muodostetaan käyttäen kahta, yhtä tai ei yhtään käsikorttia.

## Eri muotoja

### Crazy pineapple hi-lo

Crazy pineapplea voidaan pelata myös "hilo" -muodossa, jolloin potti jakaantuu parhaan ja huonoimman käden mukaan (muita nimityksiä muun muassa "8 or better", "8/b", "high-low"). Puolet potista menee pienimmän käden omaavalle. Pienimmän pokerikäden muodostamisessa on rajoituksena, että kaikki käden muodostamiseen käytetyt kortit ovat arvoltaan korkeintaan 8 ja eri suuruisia keskenään. Low-käden muodostavat kortit voivat muodostaa myös värin tai suoran, mutta se ei vaikuta käden pienuuteen. Ässä lasketaan ykköseksi. Low-käsien paremmuusjärjestys määräytyy korkeimman kortin mukaan: yhdistelmä 7-6-5-3-2 on parempi kuin 8-4-3-2-A. Jos kahdella pelaajalla on sama korkea kortti, verrataan seuraavaksi korkeinta korttia jne. Yksinkertainen nyrkkisääntö käsien suuruusjärjestykselle on laittaa kortit arvojärjestykseen ja muodostaa niistä näin viisinumeroinen luku. Paras low-käsi on käsi, jonka lukuarvo on pienin ja paras mahdollinen low-käsi on siis 5-4-3-2-A. 4-3-2-2-A taas ei ole low-käsi, koska kädessä on pari. Pelaajalla on mahdollista voittaa sekä parhaalla että pienimmällä kädellä. Jollei "low"-käden muodostaminen ole mahdollista, korkein käsi vie koko potin.

### Muita versioita

Jos pelissä kolmas kortti heitetään pois jo ennen floppia, sitä kutsutaan nimellä **pineapple**. Versiossa, jossa pelaajat säilyttävät kaikki kolme korttia itsellään jaon loppuun asti, kutsutaan nimillä **tahoe hold'em** tai **lazy pineapple**.

## Lähteet

## Kirjallisuutta

* Kim Greenblatt: *Crazy Pineapple 8b Poker* ()
Göran Portin

**Anders Göran Portin** (10. toukokuuta 1929 Kokkola – 20. lokakuuta 2001 Helsinki) oli suomalainen juristi. Hän toimi pitkään oikeusneuvoksena Korkeimmassa oikeudessa. Hän valmistui lainopin kandidaatiksi 1952 ja lisensiaatiksi 1953. Hän on oikeustieteen tohtori Helsingin yliopistosta vuodelta 1963. Hän opetti Ruotsalaisessa kauppakorkeakoulussa 1954–1964.

## Teokset
*Lagbok för affärslivet, Rättsvetenskapliga institutionen vid Svenska handelshögskolan, 1959;  toim. Portin, Göran & Curt Olsson, 
*Om köpares dröjsmål med särskild hänsyn till mora accipiendi, Söderström, 1962 (Ekonomi och samhälle , ISSN 0424-7256 ; 7) väitöskirja
*Om reklamation vid köp av lös egendom (föredrag, hållet vid Juridiska föreningens i Finland årsmöte den 13 december 1956), Rättsvetenskapliga institutionen vid Svenska handelshögskolan, 1957
*Sagt och skrivet, tal och artiklar, Lakimiesliiton kustannus, 2001
*Portin, Göran & Curt Olsson, Spörsmål rörande ägareförbehål, Rättsvetenskapliga institutionen vid Svenska handelshögskolan, 1961
Svetlana Smirnova

**Svetlana Smirnova** (, s. 10. maaliskuuta 1962 Leningrad) on venäläinen pistooliampuja.

Smirnova on menestynyt pistooliampuja MM-tasolla. Hän on saavuttanut 10 m ilmapistooliammunnassa neljä joukkuemaailmanmestaruutta, mutta Smirnova ei ole voittanut ainoatakaan henkilökohtaista maailmanmestaruutta. Hänellä on myös hallussaan 10 m ilmapistooliammunnan perus- ja joukkuekilpailun maailmanennätys.

## Maailmanennätykset

## Lähteet
*ISSF:n tietokanta

### Viitteet
Candido Portinari

**Candido Portinari** (1903–1962) oli brasilialainen taidemaalari ja -graafikko. Yhteiskunnallisia ja poliittisia aiheita suosinut Portinari sai vaikutteita niin surrealismista kuin Picassoltakin, jonka *[[Guernica]]* teki häneen syvän vaikutuksen. Hän oli kotimaanosansa merkittävimpiä monumentaalimaalareita.

## Lähteet
* Elämäkerta

## Aiheesta muualla
* Casa de Portinari
* Projeto Portinari
* Portinari in Dezenovevinte - Arte Brasileira do Século XIX e Início do XX 
* Elämäkerta
Tenho (albumi)

__NOTOC__
**Tenho** on Aarne Tenkasen kolmas studioalbumi, joka julkaistiin vuonna 2001. 

Albumi debytoi Suomen virallisen listan sijalla 33.

## Kappaleet
Kaikki kappaleet säveltänyt, sanoittanut ja sovittanut Gösta Sundqvist.

#
#
#
#
#
#
#
#
#
#
#
#

## Kokoonpano
* Aarne Tenkanen – laulu
* Risto Paananen – basso, kitarat
* Niklas Nylund – ohjelmointi, perkussiot
* Jukka Teuronen – kitarat, taustalaulu
* Janne Teuronen – koskettimet, taustalaulu
* Juha Hietala – kitarat
* Matti Seppälä – koskettimet, huilu

## Lähteet

## Aiheesta muualla
* ''Tenho'' discogs.com -sivustolla
Konica Minolta

**Konica Minolta, Inc.** on japanilainen teknologiayritys, joka tarjoaa toimisto- ja ammattitulostusratkaisuja, teollisia kuvantamis- ja mittausteknologioita sekä terveys- ja diagnostiikkakuvantamisen ratkaisuja. Konica Minoltan kotipaikka on Tokiossa, Japanissa. Konica Minolta syntyi, kun japanilaiset Konica ja Minolta fuusioituivat 7. tammikuuta 2003. Konica Minoltan valokuvakameraliiketoiminta myytiin Sonylle. Vuonna 2013 Konica Minolta yhdisti kaikki toimialansa yhden yrityksen alle ja näin syntyi Konica Minolta, Inc.

Konica Minolta on keskittynyt optisen alan ammattisovelluksiin, ja sen tuotteisiin kuuluivat 2010-luvun lopulla toimistotulostimet, dokumenttienhallintaratkaisut, digitaalisen painatuksen mustesuihkutulostimet graafiselle teollisuudelle ja tekstiilituotantoon, terveydenhuollon kuvantamislaitteet, optiikkaan perustuvat mittalaitteet sekä planetaariolaitteistot.

## Lähteet

## Aiheesta muualla

* Konica Minoltan kotisivu
Porin Ässien SM-liigakausi 1977–1978

**Porin Ässien SM-liigakausi 1977–1978** oli seuran toinen mestaruuskausi.  

Edellisenä kautena ulos pudotuspeleistä jäänyt joukkue oli saanut kovia paluumuuttajia Pohjois-Amerikan ammattilaissarjoista. Veli-Pekka Ketolan ja Pekka Rautakallion paluut toivat joukkueelle uutta harjoitusintoa, ja lisäksi seuraavan sukupolven huippukiekkoilijat Tapio Levon ja Arto Javanaisen johdolla olivat valmiita ottamaan seuraavan askeleen urallaan. Joukkueesta ainoastaan Kari Makkonen oli Porin ulkopuolelta ja hänkin lähistöltä, Kokemäenjokilaakson Harjavallasta. 

Kauden runkosarjassa Ässät sijoittuivat 50 pisteellä toiseksi Tampereen Tapparan jälkeen. Kotona joukkue hävisi runkosarjassa ainoastaan yhden ottelun. Pudotuspelit alkoivat kotona Turun Palloseuraa vastaan. Tasaisen sarjan voitto ratkesi vasta viidennessä ottelussa. Ässät voitti tuon sarjan 3–2. Finaaleissa vastustajana oli runkosarjan ykkönen Tappara. Ässien kannalta finaalit alkoivat heikosti 8–0-tappiolla Tampereella. Ässät kuitenkin voitti kolme seuraavaa peliä, joista viimeistä seuraamaan Isomäen jäähalliin ahtautui epävirallisten arvioiden mukaan jopa 14&nbsp;000 katsojaa (virallinen kapasiteetti oli noin 9&nbsp;000). 

Neljännen finaalin Ässät voitti pudotuspelien pistepörssin voittaneen (9 ottelussa 10+10=20) kapteeni Veli-Pekka Ketolan (ottelussa tehot 2+4 eli jokaisessa Ässien maalissa mukana) johdolla 6–3 ja näin Isomäessä saatiin nostella Kanada-maljaa. 

## Porin Ässien joukkue 1977–1978

## Joukkueen valmentajat
* Päävalmentaja: Lasse Heikkilä
* Valmentaja: Matti Jansson
*Joukkueenjohtaja: Carl-Gustav From

## Lähteet
* Eurohockey (pelaajatiedot)
* Matti Majasaari: Pitkä laukaus, Porilaisen jääkiekkoilun historia
Runoja pennin kappale

**Runoja pennin kappale** () on James Joycen runokokoelma, joka käsittää kolmetoista runoa. Teoksen on vuonna 1927 julkaissut Sylvia Beachin kirjakauppa Shakespeare & Company. Runoteos sisältää muodoltaan perinteisiä, herkkiä ja lyyrisiä runoja. 

Joyce julkaisi teoksen *[[Finnegans Wake]]n* kirjoitustyön ohessa. Vuonna 1927 Joyce tarjosi *[[Odysseus (kirja)|Ulysseksen]]* kustantaneelle Sylvia Beachille kolmetoista runoa kustannettavaksi. Ehtona oli, että runokokoelman myyntihinta olisi yksi šillinki, sillä Joyce halusi, että hänen ”todellisilla lukijoillaan” olisi varmasti varaa teokseen. Samoin šillinki oli summa, jolla saattoi ostaa omenoita Liffeyjoen sillalta Dublinista.   

Jo runokokoelman nimi on sanaleikki, sillä se viittaa paitsi halpoihin runoihin (”runoja pennyn kappale”), myös ranskan kielen omenoita tarkoittavaan sanaan *pommes*. Joycen vaatimukset kirjansa kustantamisesta liittyivät kirjan nimeen: ensinnäkin runokokoelmaa tuli myydä šillingin kappalehintaan, ja toiseksi kirjan kansien tuli olla *Calville*-omenoiden värisävyä eli hyvin hennonvihertävää. 

*Pomes Penyeach* ilmestyi aikanaan *Ulysseksen* ja *Finnegans Waken* välissä. Joyce näytti runojaan modernistirunoilija Ezra Poundille, joka kehotti Joycea jättämään kokoelman julkaisematta. Pound totesi runokokoelmasta, että ”tällainen runous on paras pitää perheraamatun välissä”. 

Oxford University Press julkaisi vuonna 1932 kolmentoista säveltäjän sävellykset *Pomes Penyeachin* runoihin. Julkaisu oli kunnianosoitus Joycelle, jonka kerrotaan ilahtuneen asiasta suuresti.

## Lähteet
*  
* 
* 

### Viitteet
Terassi

**Terassi** on ympäristöstään kohoava tai rinteessä oleva tasanne. Se voi olla myös porrastettu tasanne puutarhassa tai rakennuksen edustalla. Terassi voi tarkoittaa myös kattotasannetta tai tasakatolla sijaitsevaa oleskelupaikkaa.

Terassi on yleensä suurempi kuin parveke ja siinä ei ole kattoa tai seiniä, toisin kuin patiossa.

Terassi on yleensä puurakenteinen, eli rakenteet ja terassilaudoitus ovat käsiteltyä kestopuuta. On olemassa myös suoraan betonille laatoitettuja terasseja, joissa erot patioon pienenevät. Terassi rakennetaan yleensä kiinteille perustuksille, joko koko terassin pinta-alan kattavalle betonilaatalle tai pienempiin kuoppiin, joissa betoniantura ja päällä harkkoja joihin terassitolpat kiinnitetään.

Monissa ravintoloissa on kesäisin terassi asiakkaille. 

## Katso myös
* Parveke
* Patio
* Terassitalo

## Lähteet

## Aiheesta muualla
Munkhbayar Dorjsuren

**Munkhbayar Dorjsuren** (; s. 9. heinäkuuta 1969 Ulan Bator) on saksalainen  entinen mongolialainen pistooliampuja ja maailmanmestari.

Munkhbayar on menestyksekäs pistooliampuja. Hän on voittanut maailmanmestaruuden 10 m ilmapistoolissa Barcelonassa 1998 ja 25 m urheilupistoolissa Lahdessa 2002. Hän on myös saavuttanut olympiapronssia 25 m urheilupistoolissa Barcelonassa 1992.

Munkhbayar on Mongolian ensimmäinen olympiamitalin saavuttanut ampuja. Hän on lisäksi ainoa maailmanmestaruuden voittanut mongolialaisampuja. Saksan kansalaisuuden hän sai vuonna 2002. Saksan väreissä Munkhbayar voitti Pekingissä 2008 olympiapronssia 25 metrin olympiapistoolissa.

## Lähteet
*Profiili ISSF Newssissä 
*ISSF:n tietokanta
Alan Weisman

**Alan Weisman** (s. 24. maaliskuuta 1947 Minneapolis, Minnesota, Yhdysvallat) on yhdysvaltalainen journalisti ja kirjailija.

Weismanilla on kandidaatin ja maisterin tutkinto kirjallisuudesta, ja hän opettaa journalismia ja Latinalaisen Amerikan opintoja Arizonan yliopistossa. Lisäksi hän on opettanut Prescottin ja Williamsin collegeissa.

## Maailma ilman meitä

Kuuluisin Alan Weismanin teos on *The World Without Us*, joka on valittu muun muassa *[[Time]]*-lehden vuoden 2007 tietokirjaksi. Teos on julkaistu suomeksi nimellä *Maailma ilman meitä* elokuussa 2008 Atenan kustantamana (suom. Ulla Lempinen ja Tiina Ohinmaa). Kirjassa Weisman leikittelee ajatuksella, jossa ihminen katoaisi tyystin maapallolta. Kirjassa kuvaillaan ihmisten saavutusten katoamista ja kuinka luonto valtaa takaisin ihmisen muokkaamat alueet.

## Suomennetut teokset

* 
* 

## Aiheesta muualla

* Weisman Arizonan yliopiston sivuilla 
* Kirjavinkit: ''The world without us''
* Presso - Kun metropoli katoaa
Erica Alfridi

**Erica Alfridi** (s. 22. helmikuuta 1968 Tregnago) on italialainen kävelijä.

Alfridi sijoittui 10 000 metrin ratakävelyssä viidenneksi Ateenan MM-kilpailuissa 1997 ja oli samana vuonna kävelyn maailmancupissa 10 kilometrin kävelyssä neljäs. Vuonna 1998 hän saavutti Budapestin EM-kilpailuissa hopeaa maannaisensa Annarita Sidotin jälkeen ajalla 42.54. Sevillan MM-kilpailuissa 1999 hän sijoittui 20 kilometrillä kuudenneksi. Seuraavalla kaudella Alfridi oli neljäs Sydneyn olympialaisissa kuten myös Edmontonin MM-kisoissa 2001. Münchenin EM-kilpailuissa 2002 hän sai pronssia ajalla 1.28.33 ja voitti samana vuonna kävelyn maailmancupin.	 

## Merkittävimpiä saavutuksia
* Kävelyn maailmancupin voitto 2002
* EM-hopeaa 10 kilometriltä 1998 ja pronssia 20 kilometriltä 2002
* Neljäs Sydneyn olympialaisissa 2000
* Neljäs Edmontonin MM-kilpailuissa 2001

### Henkilökohtaiset ennätykset
* 3 000 m: 11.57,80 (2001)
* 5 000 m: 20.53,43 (2002)
* 10 km: 42.15 (1997)
* 15 km: 1.07.16 (1999)
* 20 km: 1.27.29 (2001)

## Lähteet
*
*Erica Alfridi Tilastopaja.org
Kristiina Uusitalo

**Kristiina Uusitalo** (s. 25. syyskuuta 1959 Sulkava) on suomalainen taidemaalari, joka asuu ja työskentelee Helsingissä. Uusitalon maalaukset kuvaavat luontoa, maisemia tai maisemallisia tiloja. Lähtökohtana hänen työskentelyssään on usein luontokokemus, mutta keskeinen vaikutus on ollut myös itämaisella taiteella. Uusitalo on toteuttanut myös Imatran Tainionkosken kirkon vesiaiheisen alttarimaalauksen.

Uusitalo kouluttautui Suomen Taideakatemian koulussa 1978–1982 ja täydensi opintojaan vuosina 1986–1988 Philadelphiassa Tyler School of Artissa. Uusitalo debytoi vuonna 1977 Mikkelin läänin aluenäyttelyssä ja piti ensimmäisen yksityisnäyttelynsä Helsingissä vuonna 1984 Galleria Katariinassa. Sittemmin hänen yksityisnäyttelyitään on ollut esillä Suomessa ja Yhdysvalloissa. Hän on myös osallistunut lukuisiin yhteisnäyttelyihin muun muassa Turussa, Mäntässä, Helsingissä ja New Yorkissa. Uusitalon teoksia on ollut esillä myös Pekingin biennaalissa vuosina 2005 ja 2008. Uusitalo on Taidemaalariliiton varsinainen jäsen. Hänelle myönnettiin vuonna 2008 Kuvataiteen valtionpalkinto ja vuonna 2022 taiteilijaeläke.

## Lähteet

## Aiheesta muualla
* Kristiina Uusitalon kotisivu
Puoli viisi aamulla

**Puoli viisi aamulla** on suomalaisen Sir Elwoodin hiljaiset värit -yhtyeen neljäs albumi. Se julkaistiin vuonna 1995.
## Kappaleet
# 
# 
# 
# 
# 
# 
# 
# 
# 
# 
# 

## Singlet
* *Kuolen / Maa mustasukkainen* (maaliskuu 1995)
* *Hämärän taa (single-edit) / Sirkus* (toukokuu 1995)

## Lähteet
71 katkelmaa erään sattuman kronologiasta

**71 katkelmaa erään sattuman kronologiasta** (*71 Fragmente einer Chronologie des Zufalls*) on vuonna 1994 julkaistu elokuva, jonka on kirjoittanut ja ohjannut Michael Haneke. Se on hänen kolmas elokuva, ja epävirallisesti *Glaciation Trilogy* -nimellä kutsutun sarjan viimeinen osa. Elokuvan keskiössä on 19-vuotias opiskelija, joka juuri ennen jouluaattoa sattumanvaraisesti murhaa ryhmän ihmisiä. Elokuva kerrotaan lyhyinä vinjetteinä.

## Vastaanotto ja tulkinta
*71 katkelmaa*, samoin kuin kaksi aikaisempaa Michael Haneken elokuvaa (*[[Bennyn video]]*, *[[Seitsemäs manner]]*) näytettiin Cannesin elokuvajuhlilla. Huolimatta ensi-ilta paikastaan, elokuva ei saanut paljoa huomiota, mutta sitä ollaan katsottu ja analysoitu enemmän jälkeenpäin.

Elokuvakriitikko Adam Binghamin mukaan elokuva on yksi haastavimpia 1990-luvun tarinoita. Elokuvan hahmoja, joita seurataan lyhyinä katkelmina, ei tuoda tavanomaisesti katsojalle esiin. Elokuva pitää katsojan tarkoituksella etäämmällä, estäen hahmoihin samaistumisen. Sen sijasta, se pyytää analysoimaan ja pohtimaan hahmojen tekemisiä. Elokuvan tarinan kulun fragmentointia vahvistaa sen terävä *siirtymä mustaan ruutuun ja takaisin* -leikkaustyyli. Kamera on suurimman osan ajasta liikkumatta kohtauksissa. Tyyliä, joka oli vahvimmillaan Haneken ensimmäisissä elokuvissa, on verrattu muun muassa Chantal Akermaniin.

Elokuva käyttää myös tyypilliseen Haneken tapaan televisiokuvamateriaalia osana tarinaa. Jokainen "luku" alkaa TV-uutisilla, joissa näytetään sotaista Sarajevoa, ja välillä rinnastetuna, uutisia Michael Jacksonista.

Tämän, ja muiden Haneken elokuvien on tulkittu sisältävän saksalaista filosofiaa, kuten Martin Heideggerin ja Karl Jaspersin, jotka teorisoivat *ettemme voi ikinä kunnolla tuntea toista ihmistä modernissa yhteiskunnassa*. Itse Haneke kokee Blaise Pascalin näkemyksen nimeltään ''Pascalin vaaka'' tärkeänä elementtinä elokuvassa.

## Rooleissa

## Muuta
Elokuva tunnetaan Suomessa myös nimellä *Amok – 71 katkelmaa.*

## Lähteet
Puunukke

**Puunukke** on suomalaisen Sir Elwoodin hiljaiset värit -yhtyeen viides albumi. Se julkaistiin vuonna 1997.

Albumi ylsi Suomen virallisen listan sijalle 4.

## Kappaleet
# 
# 
# 
# 
# 
# 
# 
# 
# 
# 
# 

## Singlet
* "Vanha valokuva" (elokuu 1996)
* "Perunamaa" (huhtikuu 1997)
* "Puunukke (single edit) / Uusi isäntä (H.H.)" (elokuu 1997)

## Lähteet
Varjoja, varkaita ja vanhoja valokuvia

**Varjoja, varkaita ja vanhoja valokuvia** on suomalaisen Sir Elwoodin hiljaiset värit -yhtyeen ensimmäinen kokoelmalevy. Se julkaistiin vuonna 1998.

Kokoelma sisältää yhtyeen tunnetuimmat kappaleet vuosilta 1991-1997 sekä uuden laulun "Kannelmäki –68", joka julkaistiin myös singlenä. Albumi ylsi Suomen virallisen listan sijalle 15.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Singlet
* "Kannelmäki –68 (single edit)" (elokuu 1998)

## Lähteet
Verónica Forqué

**Verónica Forqué Vázquez-Vigo** (1. joulukuuta 1955 – 13. joulukuuta 2021) oli espanjalainen näyttelijä. Hän näytteli esimerkiksi Pedro Almodóvarin elokuvissa *[[Mitä olen tehnyt ansaitakseni tämän?!!]]* ja *[[Kika]]*. 

Forqué aloitti elokuvauransa isänsä José María Forquén elokuvissa 1970-luvun alussa. Laajasti tunnetuksi hän nousi kuitenkin 1980-luvun komediaelokuvista. Hänen läpimurtoroolinsa oli Pedro Almodóvarin elokuvassa *Mitä olen tehnyt ansaitakseni tämän?!!* (1984). Forqué oli 1980- ja 1990-luvuilla Espanjan suosituimpia komedianäyttelijöitä.

Forqué voitti vuonna 1987 ensimmäisen Goya-palkintonsa elokuvasta *[[Viattomuuden aika (vuoden 1986 elokuva)|Viattomuuden aika]]*. Seuraavana vuonna hänet palkittiin ensimmäisenä naisnäyttelijänä kahdella Goyalla, kun hän sai parhaan naispääosan palkinnon elokuvasta *La vida alegre* ja parhaan naissivuosan palkinnon elokuvasta *Moros y cristianos*. Forquén neljäs Goya tuli elokuvasta *Kika* (1993).

Forqué oli tuomariston jäsenenä San Sebástianin elokuvajuhlilla 2005.

Forqué kuoli joulukuussa 2021 tehtyään itsemurhan kotonaan Madridissa.

## Lähteet

## Aiheesta muualla
*
José María Forqué

**José María Forqué** (8. maaliskuuta 1923 Zaragoza – 17. maaliskuuta 1995 Madrid) oli espanjalainen elokuvaohjaaja ja -käsikirjoittaja. Näyttelijä Verónica Forqué on hänen tyttärensä. 

Forqué palkittiin vuonna 1995 kunnia-Goyalla. Hänen töidensä joukossa on *María Morena* (1951). 

## Aiheesta muualla
*
Scuderia Toro Rosso STR3

**Scuderia Toro Rosso STR3** on Formula 1 -auto, jota italialainen Toro Rosso -talli käytti kaudella 2008. Auto julkistettiin ennen Espanjan GP:tä, mutta ensimmäisen kerran se oli kisa käytössä mukana Monacon GP:ssä. Kilpakuljettajina toimivat ranskalainen nelinkertainen Champ Car -mestari Sébastien Bourdais ja saksalainen Sebastian Vettel. Autossa oli Bridgestonen renkaat ja Ferrarin V8-moottori. Auto perustui Red Bullin RB4-autoon. Koska auto ei valmistunut ajoissa kauden viiteen ensimmäiseen kilpailuun, Toro Rosso käytti näissä kilpailuissa edelliskauden STR2-runkoa.

Autoa käytettiin ensimmäisen kerran sateisessa Monacon GP:ssä, jossa Vettel ajoi pisteille ollen kilpailun viides ja Bourdais kolaroi Red Bullin David Coulthardin kanssa.

## Formula 1 -tulokset

## Lähteet

## Aiheesta muualla
Paquita Rico

**Francisca Rico Martínez** eli **Paquita Rico** (13. lokakuuta 1929 Sevilla – 9. heinäkuuta 2017 Sevilla) oli espanjalainen näyttelijä ja laulaja. Hänet muistetaan rooleista muiden muassa elokuvissa *María Morena* (1951) ja *Tierra brutal* (1961).

Rico oli näyttelijä Soledad Mirandan täti.

## Aiheesta muualla
*  

## Lähteet
Jamshid bin Abdullah Al Said

**Jamshid bin Abdullah Al-Said** (; s. 16. syyskuuta 1929 Kivikaupunki, Sansibar – 30. joulukuuta 2024, Masqat, Oman) oli Sansibarin viimeinen arabisulttaani. Hän hallitsi Sansibaria 1. heinäkuuta 1963 – 1. tammikuuta 1964.

Sansibar itsenäistyi Ison-Britannian alaisuudesta perustuslaillisena sulttaanikuntana 19. joulukuuta 1963. Itsenäisessä Sansibarin valtiossa tapahtui tammikuussa 1964 vallankumous, jossa sulttaani syrjäytettiin. Vallankumousjohtaja John Okello yritti pakottaa sulttaanin tekemään itsemurhan, mutta tämä onnistui pakenemaan Englantiin ministereineen ja perheineen. Siellä hän matkusteli maattomana ympäri maata hotellista toiseen. Al Said oli naimisissa Zuleikha bint Abdullah Al Aufyn kanssa.

Sulttaani vietti hiljaista elämää Portsmouthissa, vaikka hänen lapsensa ja sisaruksensa asettuivat asumaan Omaniin jo 1980-luvulla. Turvallisuussyistä Omanin hallitus kuitenkin kielsi itse sulttaania, hänen pyynnöistään huolimatta, asettumasta asumaan Omaniin.

Omanin hallituksen asenne muuttui syyskuussa 2020, kun yli 50 vuoden ajan Britanniassa asunut sulttaani sai Omanin uuden sulttaanin Haitham bin Tariq al-Saidin kutsusta luvan asettua asumaan esi-isiensä alkuperäiseen kotimaahan.

Al Said menehtyi 95-vuotinaana 30.12.2024 Masqatissa ja haudattiin kuninkaalliselle hautausmaalle.

## Lähteet
Paula Brancati

**Paula Brancati** (s. 6. kesäkuuta 1989) on kanadalainen näyttelijä. Hänet tunnetaan varsinkin Cally Stonen roolista kanadalaisessa televisiosarjassa *[[Dark Oracle]]*. Hän on myös ** -sarjan Jane. 

Lisäksi Brancati on esiintynyt muun muassa Alyson ja Amanda Michalkan tähdittämässä Disney Channel -elokuvassa *[[Cow Belles]]* (2006). 

## Aiheesta muualla
*